open-index/open-wikipedia-markdown huggingface dataset:
חגים פדרליים בארצות הברית

בארצות הברית, **חג פדרלי** הוא תאריך בלוח השנה שמזוהה ומיועד על ידי הממשלה הפדרלית של ארצות הברית כיום חג. בכל שנה ביום חג בארצות הברית, משרדים ממשלתיים לא-חיוניים נסגרים, סחר במניות בדרך כלל מושהה, וכל עובד ממשלה פדרלי מקבל שכר על יום החג. ממשלת ארצות הברית מכירה ב-10 חגים פדרליים.

חגים פדרליים מקוטלגים על ידי קונגרס ארצות הברית תחת הכותרת V בקוד ארצות הברית (U.S.C.). לקונגרס יש את הסמכות ליצור חגים פדרליים בשביל מוסדות ממשלתיים (ומוסדות תחת ריבונות פדרלית), עובדים, ומחוז קולומביה. בנקים, בתי ספר ושאר מוסדות יכולים להיות סגורים ביום זה אך אין החוק מחייב זאת. בחלקים נבחרים בארצות הברית, חגים שמיוחדים לעירייות/ מדינות בתוך ארצות הברית נצפים בצורה דומה לחגים הפדרליים.

בשנים 2018–2019, סגירת ממשלת ארצות הברית השפיעה על החגים הפדרליים וגרמה לעובדים רבים לא לקבל שכר בימים אלו.

## היסטוריה
ההיסטוריה של החגים הפדרליים בארצות הברית מתחילה לראשונה ב-28 ביוני 1870, כאשר הקונגרס יצר את החגים הפדרליים כדי "להתאים את החוקים הדומים במדינות מסביב לוושינגטון די.סי... ובכל מדינות האיחוד". בתחילה, חוקי העבודה בזמני החגים הפדרליים הוחלו רק על עובדים בתוך די.סי., אך ב-1885 החוק הורחב כדי להתאים לכל העובדים הפדרליים האמריקנים.

ארבעת החגים המקוריים היו:
* יום השנה החדשה
* יום העצמאות
* יום חג המולד
* יום חג ההודיה

יום ההולדת של ג'ורג' וושינגטון הפך לחג פדרלי בשנת 1879. בשנת 1888 נוצר יום הזיכרון האמריקאי, ב-1894 נוצר חג העבודה (Labor day).
בשנת 1938, יום שביתת הנשק (כיום יום הוטרנים) הוכרז כחג פדרלי כדי לסמן את סופה של מלחמת העולם הראשונה, שמו של החג שונה בשנת 1954 כדי לכבד אמריקאים שלחמו במלחמת העולם השנייה ובמלחמת קוריאה.

ב-1968, "אקט יום שני" גרם למספר חגים לקרות תמיד ביום שני, וכך גרם להיווצרותו של יום קולומבוס.
ב-1983, יום ההולדת של מרטין לותר קינג הוכרז כחג לאומי והפך לחג האחרון שעליו הכריזה המדינה.

## רשימה של החגים הפדרליים

רוב החגים הפדרליים הם גם חגים לאומיים במדינות בארצות הברית.

חג שאמור להתקיים בסוף השבוע בדרך כלל מתקיים ביום השבוע הקרוב ביותר.

## ביקורות ומחלוקות
### יום מרתין לותר קינג
אינדיבדואלים וארגונים מסוימים מתנגדים לסטטוס הפדרלי של חגים מסוימים, כגון יום מרתין לותר קינג ויום קולומבוס, כמו למשל הסנאטור ג'ס הלמס שהתנגד ליצירת יום מרטין לותר קינג כאשר הוצע לראשונה בשנת 1983.

### יום קולומבוס
הפגנות שנערכו על ידי האוכלוסייה הילידה של אמריקה תומכות ברעיון ביטול החג עקב אידאולוגיה נגד הכיבוש הכוחני והאימפריאליסטי של יבשת אמריקה, ומטבע ההתנהגות הקולוניאליסטית שלו.
אלסקה, פלורידה, הוואי, איווה, לואיזיאנה, מיין, מינסוטה, ניו מקסיקו, נוואדה, צפון קרוליינה, אורגון, דרום דקוטה, וושינגטון, ווויסקונסין לא מזהות את יום קולומבוס כחג פדרלי, אף על פי שהוואי ודרום דקוטה מציינות יום אלטרנטיבי – הוואי את "יום המגלה", ודרום דקוטה את "יום הילידים האמריקאים" (היא המדינה היחידה בארצות הברית שמכירה ביום זה).

מדינות אחרות, כמו מיין, נוואדה, וושינגטון ווינסקוסין מזהות את "יום האוכלוסייה הילידה" כיום אלטרנטיבי.

### חג המולד
חג המולד כחג לאומי לעיתים מקבל התנגדות ממספר מקורות, בדרך כלל בגלל קשריו לנצרות.

## הערות שוליים

*
קטגוריה:ארצות הברית: ממשל
איזולדה קורץ

**מריה קלרה איזולדה קורץ** (בגרמנית: **Maria Clara Isolde Kurz**; 21 בדצמבר 1853 – 5 באפריל 1944) הייתה משוררת וכותבת סיפורים קצרים גרמנייה.

## ביוגרפיה
איזולדה קורץ נולדה השנייה מבין חמישה ילדים ובתם היחידה של הסופר והספרן הרמן קורץ ורעייתו מארי קורץ, לבית פריין פון ברונוב. מארי קורץ, שהגיעה ממשפחה אצילה ותיקה והייתה גם אחיינית-רבתא של אחותו של פרידריך כריסטוף אוטינגר והנכדה של אחיינו, קולונל היינריך ריינהרד ריטר ואדלר פון אוטינגר (1738–1796), לימדה את בתה בעצמה.

איזולדה התגוררה בשטוטגרט במשך חמש וחצי שנים עד שהמשפחה עברה לאוברסלינגן באביב 1859.

זמן מה לאחר מות אביה ב-1873 איזולדה קורץ עברה למינכן, שם חי אחיה ארווין כסטודנט לאמנות, כדי להתפרנס מתרגומים ושיעורי שפה. משכר הטרחה הראשון שלה הקימה לאביה אנדרטת שיש בבית העלמין הישן בטיבינגן. שנה לאחר מכן, יחד עם אמה ואחיה הצעיר, קיבלה את הזמנתה של אחיה אדגר לאיטליה.

איזולדה קורץ נפטרה בלילה שבין 5 ל-6 באפריל 1944. היא נקברה בבית העלמין בעיר טובינגן.

הספרייה שלה מופקדת במשרד התרבות של שטוטגרט בארכיון הספרות הגרמני מרבאך.

## משפחתה
קורץ הייתה בתם של הסופרת והמשוררת מארי קורץ והסופר הרמן קורץ ואחותם של: הרופא והמשורר אדגר קורץ, הפסל ארווין קורץ ואלפרד ובלדה קורץ.

## קישורים חיצוניים

* 

* Chisholm, Hugh, ed. (1911). "Kurz, Hermann" . *Encyclopædia Britannica* (11th ed.). Cambridge University Press.


קטגוריה:משוררות גרמניות
קטגוריה:גרמניות שנולדו ב-1853
קטגוריה:גרמנים שנולדו ב-1853
קטגוריה:גרמניות שנפטרו ב-1944
קטגוריה:גרמנים שנפטרו ב-1944
איזולדה
אדולף שרמן

**אדולף שרמן** (בהונגרית: **Schermann Adolf**; טטיני-היום חלק מבודפשט, 17 במאי 1842 – בודפשט, 27 באפריל 1904) היה רופא, קצין רפואה ראשי בבודפשט. סבה של הסופרת מרתה ואגו.

## ביוגרפיה
אדולף שרמן נולד במשפחה יהודית כבנם של מרקוס שרמן וטרז לוי. הוא השלים את בית הספר התיכון בגימנסיה הממלכתית של הפיאריסטים בבודפשט ואת לימודיו באוניברסיטה בבודפשט ובחו"ל. הוא קיבל תואר דוקטור לרפואה בווינה בשנת 1867 והתיישב בבודפשט כרופא מתמחה, שם עבד כרופא הרשויות לכולרה ב-1872 וב-1873. בשנת 1878 מונה כעוזר קצין רפואה ראשי, ובשנת 1894 מונה לסגן קצין רפואה ראשי. ב-29 בדצמבר 1897, לאחר פרישתו של לאיוש גבהרדט, הוא מונה על ידי הוועדה המחוקקת של בודפשט להיות הרופא הראשי החדש של עיר הבירה. הוא מונה לחבר בוועדת החקיקה של בודפשט וכן לחבר בוועדת לבריאות הציבור. בשנת 1892 ייסד יחד עם קארוי גרלוצי סגן ראש העיר את מכון הטיהור של בודפשט. לאחר מגפת הכולרה של 1893 הוא קיבל את צלב האבירים של מסדר פרנץ יוזף. בדצמבר 1899 מונה ל"חבר יוצא מן הכלל" במועצה הלאומית לבריאות הציבור. הוא היה חבר בתא גלילאו של הבונים החופשיים.

## חייו הפרטיים
אשתו הראשונה הייתה ליאונטין שמאלבאך (1849–1893), ואשתו השנייה מ-17 בפברואר 1903 הייתה קרולינה שטרן.

ילדיו:
* **אמה שרמן** (1872–1944) נספתה בשואה. בעלה, קארוי גרה (מקודם: גרין) (1855-1904), היה מחזאי ומזכיר תיאטרון.
* **וילמה שרמן** (1875–1944) נספתה בשואה. בעלה, יוז'ף ואגו (1877–1948), היה סופר, כלכלן ועיתונאי.
* **אטל שרמן** (1877–1944)נספתה בשואה. בעלה הראשון היה דיולה קמניפי (1871–1931), רופא ממנו התגרשה. בעלה השני, אלמר סגה (מקודם: שנברגר) (1880–1939), היה עיתונאי.

נכדתו הייתה הסופרת לילי ברודי.

## עבודתו
* מדע גופני ובריאות לשימוש בתי ספר תיכוניים, מורים, הורים וקהלים משכילים. בודפשט, 1876. שיצא בשבע מהדורות עד 1903

## לקריאה נוספת
* אנדראש גרגיי: לקסיקון של רופאים יהודים-הונגרים מצטיינים. בודפשט, מכבי, 2001.
* לקסיקון יהודי הונגרי. העורך פטר אויווארי. בודפשט, 1929. עמוד 770. גישה מקוונת
* יוזף סיניאי: חייהם ויצירותיהם של סופרים הונגרים. בודפשט, 1891–1914. גישה מקוונת
* מותו של אדולף שרמן (1 במאי 1904) כתב העת "ארץ-עולם", כרך 25, מספר 18

## הערות שוליים

קטגוריה:רופאים יהודים הונגרים
קטגוריה:הונגרים חברי הבונים החופשיים
קטגוריה:חברי מסדר פרנץ יוזף
קטגוריה:יהדות בודפשט
קטגוריה:בודפשט: אישים
קטגוריה:הונגרים שנולדו ב-1842
קטגוריה:הונגרים שנפטרו ב-1904
המשרד לאיכות הסביבה, שמירת הטבע ובטיחות גרעינית (גרמניה)

[ממוזער|מטה המשרד ב[אלכסנדרפלאץ, ברלין]]
**המשרד לאיכות הסביבה, שמירת הטבע ובטיחות גרעינית** (בגרמנית: Das **Bundesministerium für Umwelt, Naturschutz und nukleare Sicherheit**, בקיצור **BMU**), הוא משרד פדרלי בגרמניה. המטה המרכזי של המשרד ממוקם בבון, עם מטה משני בברלין. במשרד עובדים כ־800 איש, ותקציבו בשנת 2020 היה כ־3 מיליארד אירו. המשרד מאורגן בשמונה מחלקות.

המשרד הוקם ב־6 ביוני 1986 בתגובה לאסון צ'רנוביל. בנוסף על כך, הקבינט הגרמני החליט לאגד את כלל הנושאים הנוגעים לאיכות הסביבה תחת משרד אחד. עד אז, הנושא היה מפוזר בין משרדי הפנים, החקלאות והבריאות.

## ארגון
המשרד הפדרלי כולל ארבעה משרדים פדרליים:
* הסוכנות הפדרלית לאיכות הסביבה (UBA) (1974)
* הסוכנות הפדרלית לשימור הטבע (BfN) (1993)
* המשרד הפדרלי להגנה מפני קרינה (BfS) (1989)
* המשרד הפדרלי לבטיחות סילוק גרעיני (BASE) (2014)

### מבנה המשרד
המשרד מורכב משמונה מחלקות:
* מחלקה Z - מחלקה מרכזית האחראית על: מינהל, תקציב, מחקר, דיגיטציה
* מחלקה P - אחראית על: תכנון, אסטרטגיה, עיתונות, תקשורת
* מחלקה G - מחלקה מרכזית האחראית על: סוגיות בסיסיות ועיליות של מדיניות סביבתית, קיימות, נושאים חברתיים פוליטיים בסיסיים, מתאם מחלקות לפיתוח בר־קיימא
* מחלקה KI - אחראית על: הגנה על האקלים ושיתוף פעולה בין־לאומי
* מחלקה WR - אחראית על: ניהול מים, הגנה על משאבים
* מחלקה IG - אחראית על: הגנה מפני זיהום אוויר, בטיחות צמחים, תחבורה, בטיחות כימית, סביבה ובריאות
* מחלקה N - אחראית על: שימור טבע ושימוש בר־קיימא

### ועדות מיעצות
המשרד מקבל ייעוץ מועדות מומחים שונות:
* הוועדה המיעצת לנושאים סביבתיים – SRU (1971) ברלין
* הוועדה המייעצת הגרמנית לשינוי גלובלי – WBGU (1992) ברלין
* הנציבות לבטיחות גרעינית – RSK (1958) בון
* הוועדה להגנה מפני קרינה – SSK (1974) בון
* ועדת ההשלכה – ESK (2008) בון
* הנציבות לבטיחות הצמח – KAS  (1999) בון
* הוועדה לייעוץ סביבתי – UGA (1995) ברלין

## תחומי אחריות
תפקידיו העיקריים של המשרד כוללים:
* מדיניות סביבתית לאומית
* הסברה וחינוך הציבור בנושאי סביבה
* הגנה על האקלים ואנרגיה במדינה
* בקרת איכות האוויר
* הפחתה בזיהום רעש
* שימור מי תהום, נהרות, אגמים וים
* שימור קרקעות ותיקונם של אתרים מזוהמים
* מדיניות מיחזור
* בטיחות בנושאי כימיקלים וסביבה
* יצירת אמצעי זהירות כנגד מצבי חירום במפעלי תעשייה
* הגנה, תחזוקה וניצול בר-קיימא של המגוון הביולוגי
* בטיחות במתקני הגרעין
* אספקה וסילוק גרעיני
* הגנה רדיולוגית

## קישורים חיצוניים

*  

## הערות שוליים

גרמניה
איכות הסביבה
המשרד למשפחות, האזרחים הוותיקים, הנשים והנוער (גרמניה)

**המשרד למשפחות, האזרחים הוותיקים, הנשים והנוער** (בגרמנית: Das **Bundesministerium für Familie, Senioren, Frauen und Jugend**, בקיצור **BMFSFJ**) הוא משרד פדרלי בגרמניה. מטה המשרד ממוקם בברלין עם מטה משני בבון. השרה הנוכחית היא ליזה פאוס ממפלגת הירוקים. תקציב המשרד בשנת 2020 היה כ-13.6 מיליארד אירו.

המשרד נוסד במתכונתו הנוכחית בשנת 1953 כ"משרד המשפחה". מאז שונו תחומי סמכותו מספר פעמים.
ממוזער|שמאל|בניין המשרד בבון

## קישורים חיצוניים

* 

קטגוריה:נוער בגרמניה
קטגוריה:משרדי ממשל פדרליים בגרמניה
קטגוריה:זקנה
מקלארן P1

**מקלארן P1** (באנגלית: **McLaren P1**) היא מכונית ספורט היברידית, שיוצרה על ידי מקלארן אוטומוטיב משנת 2013 עד 2015. ה-P1 הוצגה בתערוכת הרכב בפריז בשנת 2012 ובתערוכת ז'נבה בשנת 2013. ה-P1 הייתה אחת משלוש המכוניות היחידות באותה תקופה שהקיפו את המסלול המרוצים של נירבורגרינג בפחות מ-7 דקות יחד עם הפרארי לה-פרארי והפורשה 918.

## מפרט טכני
המקלארן P1 כוללת מנוע V8 צילנדרים כפול טורבו בנפח 3,799 סמ"ק המספק כ-727 כוחות סוס ב-7,500 סיבובים לדקה ומומנט מרבי של 73.8 קג"מ ב-4,000 סיבובים לדקה. המכונית כוללת מנוע חשמלי המייצר כ-177 כוחות סוס ו-26.5 קג"מ. המנועים מספקים יחד כ-903 כוחות סוס ו-91.7 קג"מ, עם תיבת הילוכים כפולת מצמדים בעלת שבעה הילוכים. המכונית מאיצה מ-0 ל-100 קילומטרים לשעה בתוך 2.8 שניות ומגיעה למהירות מרבית מוגבלת אלקטרונית של 350 קילומטרים לשעה.

## גרסאות
מלבד הגרסה הבסיסית, במהלך השנים ייצרה החברה שלוש גרסאות נוספות. הראשונה **"מקלארן P1 GTR"** המיועדת למרוצים. הספק המנוע שלה עלה ל-986 כוחות סוס. היא הוצגה בתערוכת ז'נבה בשנת 2015. השנייה **"מקלארן P1 LM"** הכוללת מנוע V8 צילנדרים טווין טורבו בנפח 4.0 ליטרים המספק כ-986 כוחות סוס ב-8,500 סיבובים לדקה. השלישית **"מקלארן P1 GT"** המחליפה למקלארן P1 GTR.

## גלריה

קובץ:FoS20162016 0625 082837AA (27902931645).jpg|מקלארן P1 GTR בפסטיבל המהירות של גודווד 2016
קובץ:FoS20162016 0624 123606AA (27851727806).jpg|מקלארן P1 LM בפסטיבל המהירות של גודווד 2016


## קישורים חיצוניים

* 
*

## הערות שוליים

P1
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2013
קטגוריה:כלי רכב בריטיים
קרחון סאפארבו

**קרחון סאפארבו** (באנגלית: **Saparevo Glacier**; בבולגרית: **ледник Сапарево**) הוא קרחון באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 1.8 קילומטרים; רוחבו של הקרחון 2 קילומטרים.

הקרחון מנקז את המדרונות הדרום-מערביים של רכס אימאון.

הקרחון ממוקם ממצפון-מזרח לקרחון קונגור.

הקרחון זורם צפונית - צפון-מזרחית מהר כריסטי, ודרום מערבית מפסגת מאטוצ'ינה, ונשפך אל מפרצון ודנה, הנפתח אל מעבר דרייק.

## היסטוריה
### גילוי ומיפוי הקרחון

הקרחון מופה לראשונה על ידי חוקרים בולגריים בשנת 2009.

### מקור השם
הקרחון נקרא על שם הכפר ספאראבו שבדום-מערב בולגריה, וכן על שם העיר סאפארבה באניה (Сапарева баня) שבמערב בולגריה.

## לקריאה נוספת
* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים
* קרחון סאפארבו באתר הגאזט האנטארקטי של ממשלת אוסטרליה
* קרחון סאפאראבו באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

סאפארבו
סאפארבו
מארי קורץ

**מארי קורץ** (בגרמנית: **Marie Kurz**; 6 באוגוסט 1826 – 26 ביוני 1911, מינכן) הייתה משוררת וסופרת ואשתו של הסופר, היחצ"ן והמתרגם הרמן קורץ ואמם של הסופרת איזולדה קורץ, הפסל ארווין קורץ ואדגר קורץ. 

## ביוגרפיה
הוריה של מארי קורץ היו קולונל אוגוסט פרייהרר פון ברונוב וילהלמין פרייפרו פון ברונוב.

אווה מריה פריין פון ברונוב גדלה בשטוטגרט ולודוויגסבורג. לאחר שמשפחתה רכשה אחוזה באוברסלינגן, הם עברו לשם. היא קיבלה חינוך מקיף בצורה יוצאת דופן לאישה מהמאה ה-19. זה הפך אותה לאוהבת ספרות ומעריצה את העולם העתיק. באותה תקופה היא הייתה פציפיסטית וסוציאליסטית מוקדמת. במהלך המהפכה של 1848/49 היא הייתה פעילה פוליטית במחנה הדמוקרטי. היא הופיעה כדוברת מהפכנית וכתבה מניפסטים פוליטיים. כמחאה נגד קוד הלבוש הבורגני, היא לבשה באותה תקופה בגדי איכרים מסורתיים.

ב-23 בפברואר 1848 הכירה את התאולוג והסופר הרמן קורץ באסלינגן אם נקאר, לו נישאה בשנת 1851. נולדו להם ארבעה בנים ובת אחת.

## משפחתה
מארי קורץ הייתה אשתו של הסופר הרמן קורץ ואמהם של חמשת ילדיה: הרופא אדגר קורץ, המשוררת והסופרת איזולדה קורץ, הפסל ארווין קורץ ואלפרד ובלדה קורץ. 

## קישורים חיצוניים

## הערות שוליים

קטגוריה:סופרות גרמניות
קטגוריה:סופרים גרמנים
קטגוריה:ילידות 1826
קטגוריה:גרמנים שנולדו ב-1826
קטגוריה:נפטרות ב-1911
קטגוריה:גרמנים שנפטרו ב-1911
מארי
לירון ביטון

**לירון ביטון** (נולד בשנת 1983) הוא קצין בצה"ל בדרגת אלוף-משנה, המשמש נספח זרוע היבשה בארצות הברית. קודם לכן שימש כמפקד חטיבת בנימין, מפקד חטיבה 55 ומפקד בא"פ לכיש, קצין אג"ם של אוגדת עזה ומפקד גדוד 450.

## ביוגרפיה
ביטון התגייס לצה"ל באוגוסט 2001, התנדב לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ומונה למפקד מחלקה. בהמשך שימש כמפקד פלוגה מבצעית בגדוד 202. לאחר מכן מונה למפקד פלנ"ט צנחנים בין השנים 2011–2012. בהמשך שירת כסגן מפקד גדוד 890 בין השנים 2012–2013. לאחר מכן מונה למפקד פלגת ההכשרות ביחידת מגלן בין השנים 2014–2016.

בשנת 2017 הועלה לדרגת סא"ל ומונה למפקד גדוד 450, ושימש בתפקיד עד שנת 2019. לאחר מכן מונה לקצין אג"ם של אוגדת עזה בין השנים 2019–2021. ב-5 ביולי 2021 הועלה לדרגת אל"ם וב-12 ביולי נכנס לתפקידו כמפקד חטיבה 55, במקביל מונה ב-3 באוקטובר 2021 למפקד בא"פ לכיש, בתפקידיו שירת עד 30 ביולי 2023. ב-23 באוגוסט 2023 מונה למפקד חטיבת בנימין. ב-28 במאי 2025 מונה לתפקיד נספח זרוע היבשה בארצות הברית.

## חיים אישיים
ביטון מתגורר בחגלה שבעמק חפר, נשוי לאלינור ואב לשלושה. בעל תואר ראשון במדעי המדינה מאוניברסיטת חיפה, ותואר שני בביטחון ובדיפלומטיה מאוניברסיטת תל אביב.

## קישורים חיצוניים

## הערות שוליים

קטגוריה:חיילי חטיבת הצנחנים
קטגוריה:לוחמי יחידת מגלן
קטגוריה:מפקדי גדודים בצה"ל
קטגוריה:מפקדי חטיבה 55
קטגוריה:מפקדי בא"פ לכיש
קטגוריה:מפקדי חטיבת בנימין
קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:בוגרי אוניברסיטת תל אביב
קטגוריה:חוגלה (מושב): אישים
קטגוריה:מפקדי חטיבות במלחמת חרבות ברזל
קטגוריה:ישראלים שנולדו ב-1983
אירועים מיוחדים בליגת ה-NBA

ליגת ה-NBA, מעצם טבעה כליגת הכדורסל החשובה בעולם, עמוסה באירועים שונים, שמושכים תשומת לב בכל העולם.

## לפני העונה
### הדראפט

דראפט ה-NBA הוא אירוע שנתי המתרחש בכל שנה בעיר אחרת ובו שלושים קבוצות ה-NBA יכולות לבחור שחקנים צעירים וחופשיים מחוזה שרוצים להצטרף לליגה, בשני סיבובים, כשהשחקנים שנבחרים בסיבוב הראשון (מקומות 1–30) מקבלים חוזה אוטומטי לשנתיים בליגה עם אופציה לשנתיים נוספות, ואילו מי שנבחר במקום השני (מקומות 31–60) לא מקבל חוזה מובטח בליגה, והחוזה ניתן לשיקול דעת הקבוצה. ברוב המקרים כיום השחקנים מגיעים מכדורסל המכללות, אולם ישנם גם שחקנים שמגיעים מארצות שונות, בעיקר מאירופה.

### ליגות הקיץ

ליגת הקיץ של ה-NBA הוא שם כולל לתחרויות כדורסל אמריקניות חצי מקצועניות אשר מאורגנות על ידי ליגת ה-NBA לאחר סיום העונה בליגה. הליגות מתחילות לפעול בתחילת יולי, לאחר דראפט ה-NBA, וכוללות שלושה מפעלים רשמיים, שנערכים בשלוש ערים שונות ברחבי ארצות הברית: ליגת הקיץ של יוטה ג'אז שבה משתתפות ארבע קבוצות, ליגת הקיץ של סקרמנטו שבה משתתפות ארבע קבוצות, והמפעל המרכזי, ליגת הקיץ של לאס וגאס, שבה משתתפות כל 30 קבוצות ה-NBA. ליגת הקיץ נחשבת בדרך כלל למקום בו יכולים שחקנים להוכיח את עצמם אחרי שלא נבחרו בדראפט.

### משחקי ההכנה
משחקי ההכנה (Preseason) הם משחקי קדם עונה הנערכים בין כל קבוצות הליגה על מנת לבחון את הסגלים של הקבוצות, את בחירות הדראפט והרכש החדש. בדרך כלל לא נערכים משחקים רבים, והם לא תחרותיים (לא במסגרת של ליגה). כמו כן, לפעמים המשחקים נערכים נגד קבוצות מליגת אחרות, כמו ליגת העל האוסטרלית בכדורסל, ליגת הפיתוח או אפילו מכבי חיפה מליגת העל בכדורסל בעבר ומכבי עירוני רעננה מהליגה הלאומית.

## במהלך העונה
### משחקי פתיחת העונה
משחקי פתיחת העונה (באנגלית: Kia NBA Tip-Off, מטעמי חסות) הם המשחקים הראשונים הנערכים בליגה, משחקים אלו, שנערכים בדרך כלל בחודש אוקטובר, נחשבים למיוחדים וחגיגיים. למשל, בעונת 2019/2020 נערך ביום זה הדרבי של לוס אנג'לס בין הלייקרס לקליפרס, בוסטון סלטיקס שיחקה נגד יריבתה ההיסטורית פילדלפיה 76' ומילווקי באקס שיחקה נגד יוסטון רוקטס. רוב המשחקים בפתיחת העונה נערכים בין קבוצות עם השחקנים מהטובים בליגה או קבוצות שיש ביניהן קשר מיוחד.

### משחקי [[חג המולד]]

משחקי חג המולד (באנגלית: Christmas Day Games) הם המשחקים שנערכים בערב חג המולד, ב-25 בדצמבר. גם משחקים אלו נחשבים למיוחדים וחגיגיים. למשל, בעונת 2019/2020 שוב נערך ביום זה הדרבי של לוס אנג'לס בין הלייקרס לקליפרס, יוסטון רוקטס שיחקה נגד גולדן סטייט ווריורס ומילווקי באקס שיחקה נגד פילדלפיה 76'. גם בחג המולד, רוב המשחקים נערכים בין קבוצות עם השחקנים מהטובים בליגה או קבוצות שיש ביניהן קשר מיוחד.

### סוף-שבוע האולסטאר ב-NBA

### פלייאוף ה-NBA

פלייאוף ה-NBA (באנגלית: NBA Playoffs) הוא טורניר המתקיים בסיום כל עונה של ליגת ה-NBA, בו נקבעת אלופת הליגה. אל הטורניר מעפילות 8 הקבוצות בעלות מאזן הניצחונות הגבוה ביותר בכל אחד מהאזורים – המזרח והמערבי. כל אחת מסדרות הפלייאוף – רבע גמר אזורי, חצי גמר אזורי, גמר אזורי וגמר הליגה – נערכת בשיטת "סדרת הטוב מ-7".
קטגוריה:NBA
קטגוריה:ארצות הברית: ספורט
קטגוריה:ארצות הברית: כדורסל
In the Night

**In the Night** הוא סינגל של הזמר הקנדי דה ויקנד, מתוך אלבום האולפן השני שלו, *[[Beauty Behind the Madness]]*. השיר יצא לאור ב-17 בנובמבר 2015, על ידי חברות התקליטים XO וריפבליק רקורדס, כסינגל הרביעי מתוך האלבום. השיר נכתב על ידי דה ויקנד, אחמד בלשה, עלי פייאמי, סוואן קוטצ'ה, מקס מרטין ופיטר סוונסון והופק על ידי מרטין ופייאמי, ביחד עם דה ויקנד כמפיק שותף.

## הרכב
השיר נכתב בסולם לה מינור במונה מורכב בקצב מתון של 112 פעימות לדקה. השירה של טספיי משתרעת בין E4 ל-D5.

## ביקורת
השיר התקבל היטב על ידי המבקרים. כמו שיתוף הפעולה הקודם של דה ויקנד עם מקס מרטין, "Can't Feel My Face", הוא הושווה באופן נרחב ליצירות של מייקל ג'קסון. ג'ון דולן מרולינג סטון כתב: "לפעמים האלבום מעורר דרמה אמיתית. 'In the Night' יכול להיות רק עוד אודה בסגנון 'Dirty Diana' לתינוק טורף - עד שנלמד שהאישה בשיר היא הקורבן של התעללות, 'לרקוד כדי להקל על הכאב'". ב-Spin נאמר כי השיר "מגיע הכי קרוב לאולפן קנה המידה והאופוריה של גלי האוויר של 'Can't Feel My Face', ומשודרג לסינת'ים ברקע בהיקף משקפי שנות השמונים כמו 'Everybody Wants to Rule the World'". עוד נאמר כי "הכוכב האמיתי כאן, הוא, כרגיל, קולו [של דה ויקנד], מקיש בכוס השברירית העליונה ביותר של הקופה שלו מבלי לשבור אותה לגמרי".

## וידאו קליפ
הקליפ של השיר, בבימויו של BRTHR, פורסם ב-8 בדצמבר 2015, והוא מציג את חברתו של טספיי, הדוגמנית בלה חדיד. הוא מתאר את חדיד כמלצרית במועדון לילה רעוע של רקדנים שאליהם מגיעים גנגסטרים מסוכנים. הגנגסטר המוביל מתחבב במיוחד עם המלצרית, שכן דמותו של טספיי צופה בחוסר אונים כשהוא והרקדנים מנוצלים על ידי גנגסטרים. הקליפ נעשה מבולבל יותר ויותר, ובונה לרצף כאוטי בו המלצרית וחבריה הרקדנים סוף סוף הורגים את הגנגסטרים. הגנגסטר המוביל, לעומת זאת, מתחקה אחר דמותו של טספיי בסצנה האחרונה, ומניח אקדח לראשו - אך ניצל על ידי מי שנראה כמלצרית, שהורגת את הגנגסטר, לפני שהשניים נוסעים על אופנוע. הקליפ מסתיים בכך שהרקדנים גוררים גופת גנגסטר לים, עם צילומי מצלמה רועדים, כשהמסך הולך ומשחיר. גרסה מקוצרת של הקליפ פורסמה ב-14 בפברואר 2016. נכון לינואר 2021, לקליפ המלא למעלה מ-74 מיליון צפיות ביוטיוב.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי עלי פייאמי
קטגוריה:שירים שנכתבו על ידי פיטר סוונסון
קטגוריה:שירים שהופקו על ידי דה ויקנד
קטגוריה:שירים שהופקו על ידי מקס מרטין
קטגוריה:שירים על לילות
קטגוריה:שירי אלקטרו
קטגוריה:שירי דיסקו
קטגוריה:סינגלים בהוצאת ריפבליק רקורדס
ארווין קורץ

**ארווין דיטבאלד קורץ** (בגרמנית: **Erwin Dietbald Kurz**; 13 באפריל 1857, שטוטגרט – 12 באוקטובר 1931, מינכן) היה פסל גרמני.

## ביוגרפיה
קורץ נולד בשטוטגרט כצעיר מבין חמישה ילדיהם של הסופר והספרן הרמן קורץ ורעייתו מארי קורץ.

בשנת 1858 עברה המשפחה לאוברסלינגן, שם רכשה אחוזה. בשנת 1863 עבר לקירכיים אונטר טק ולאחר מכן לטובינגן, שם אביו של ארווין היה ספרן בספרייה האוניברסיטאית טובינגן.

לאחר שסיים את לימודיו בטיבינגן, נרשם קורץ לאקדמיה המלכותית לאמנויות יפות במינכן ב־24 באפריל 1876,  שם היה תלמידו של לודוויג פון לופץ. בשנת 1878 אדולף פון הילדברנד שכר אותו כעובד בסטודיו הפסלים שלו בפירנצה. הוא הקים משפחה בפירנצה. בשנת 1881 נולד בנו, האדריכל אוטו אורלנדו קורץ.

כשאדולף פון הילדברנד הוצע להיות פרופסור במינכן בשנת 1893, הוא ומשפחתו עברו לשם. בשנת 1899 יצר ארווין קורץ את שתי הדמויות האלגוריות "ספינר" ו"וובר" עבור בית הספר המלכותי לאריגה לאריגה במינברג, שעדיין מעטר את פורטל הכניסה מבפנים. בתחילת המאה העשרים הוא השיג את פריצתו האמנותית כפסל והוא קיבל עמלות רבות יותר לאחר מכן.

כבר בשנת 1906 הפך ארווין קורץ למורה באקדמיה המלכותית לאמנויות יפות במינכן. במקביל הוא היה ראש בית הספר לפיסול של וילהלם פון רומן. בשנת 1924 פרש לגמלאות.

## משפחתו
קורץ היה בנם של הסופרת והמשוררת מארי קורץ והסופר הרמן קורץ ואחיהם של: המשוררת והסופרת איזולדה קורץ, הרופא והמשורר אדגר קורץ ואלפרד ובלדה קורץ. כמו כן הוא אביו של האדריכל אוטו אורלנדו קורץ.

## קישורים חיצוניים

## הערות שוליים

קטגוריה:פסלים גרמנים
ארווין
קטגוריה:גרמנים שנולדו ב-1850
קטגוריה:גרמנים שנפטרו ב-1931
נו סרנדר (2007)

**נו סרנדר (2007)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-9 בספטמבר 2007 באולם האימפקט זון שבאורלנדו, פלורידה. האירוע היה האירוע השלישי בסדרת אירועי נו סרנדר. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

שמונה קרבות התנהלו באירוע. בקרב המרכזי, קורט אנגל ניצח את אביס בהכנעה ושמר על אליפות העולם במשקל כבד של TNA. עוד ברשימת הקרבות, אנגל, שהתאבק בשני קרבות נוספים באותו הערב, הפסיד את אליפות ה-X דיוויז'ן של TNA ואת אליפות הזוגות העולמית של TNA לג'יי לית'ל, וטים פקמן (אדם "פקמן" ג'ונס ורון קילינגס), בהתאמה; שותפו של אנגל בקרב הזוגות היה סטינג.

## עלילות

האירוע כלל קרבות שנבעו מעלילות מתוסרטות מתוכניות *Impact*.

## אירוע
### קרבות מקדימים

האירוע עצמו נפתח בקרב שבו קורט אנגל וסטינג הגנו על אליפות הזוגות העולמית של TNA נגד טים פקמן (אדם "פקמן" ג'ונס ורון קילינגס). טים פקמן ניצחו בקרב וזכו באליפות הזוגות לאחר שאנגל ביצע על שותפו, סטינג, את מהלך האולימפיק סלאם, שהספיק לג'ונס לנצל את המצב ולהצמיד את האחרון לספירת שלוש.

בקרב שבא לאחר מכן, ריינו התמודד מול ג'יימס סטורם (שלווה לקרב על ידי ג'קי מור). ריינו השיג את הניצחון בקרב לאחר שביצע על סטורם את מהלך ה"גור", כשהוא נהדף על שולחן שהונח בפינת הזירה. לאחר הקרב, ג'קי מור, שהגיעה לבדוק את מצבו של סטורם, ספגה גם היא את מהלך ה"גור".

לאחר מכן, רוברט רוד (שלווה לקרב על ידי מיס ברוקס) התמודד מול קאז. בסיום, רוד ביצע על קאז את מהלך ה-Payoff ולאחר מכן הצמיד אותו לניצחון.

בקרב הרביעי, קורט אנגל השתתף בקרב שני שלו באותו הערב, כשהגן על אליפות ה-X דיוויז'ן של TNA נגד ג'יי לית'ל. לית'ל הצליח להפוך את מהלך ההכנעה של אנגל, האנקל לוק, להצמדה שהספיקה לו כדי לנצח בקרב ולזכות בתואר.

אז, כריס האריס התמודד מול בלאק ריין בקרב ללא פסילות. בזמן שהשופט מנע מריין להכות את האריס בעזרת חפץ זר, האחרון ניצח בקרב לאחר מהלך הצמדה.

לאחר מכן, התקיים קרב גונטלט זוגות אשר קבע את הטוענים לכתר לאליפות הזוגות העולמית של TNA  באירוע באונד פור גלורי. ברגעי הסיום של הקרב, סטיילס הפך ניסיון הצמדה של כריס סייבן למהלך הצמדה משלו, שהסתיים בניצחון שלו ושל טומקו. כתוצאה מכך, השניים הפכו לטוענים לכתר.

בקרב הלפני אחרון, כריסטיאן קייג' התמודד מול סמואה ג'ו. קייג' ניצח בקרב לאחר שג'ו נפסל. פסילתו של האחרון הגיע כתוצאה מכך, שהוא לא נשמע בקולו של השופט, שהורה לו לשחרר את אחיזת החניקה שלו. לאחר הקרב, ג'ו תקף שופטים נוספים, אנשי אבטחה ומתאבקי X-דיוויז'ן.

### הקרב המרכזי

בקרב המרכזי, קורט אנגל השתתף בקרב השלישי שלו בערב, כשהגן על אליפות העולם במשקל כבד של TNA נגד אביס. בסיום, אנגל הכריח את אביס להיכנע למהלך האנקל לוק, מה שהקנה לו את הניצחון בקרב ושמירה על התואר. לאחר הקרב, ג'ודאס מסיאס יצר חור במזרן הזירה ומשך את אביס עימו למטה.

## תוצאות

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2007 בספורט
קטגוריה:2007 בארצות הברית
אסלן ביוטוקאייב

**אסלן אווגזארוביץ' ביוטוקאייב** ידוע בכינוי **האמיר חמזאט** (ברוסית: **Аслан Авгазарович Бютукаев**; 22 באוקטובר 1974, אצ'חוי-מרטן, הרפובליקה הצ'צ'נית-אינגושטית – 20 בינואר 2021, קטיר-יורט, צ'צ'ניה) היה מחבל, אסלאמיסטי ומפקד כנופיית חמושים צפון קווקזים ראש ארגון הטרור "גדודי חללי גני הצדיקים". ממנהיגי אמירות הקווקז, ששימש כסגנו של דוקה אומארוב. לאחר חיסול אומארוב הוא הפך לאמיר השני של אמירות הקווקז ואז כעבור כמה שנים נשבע אמונים למנהיג דאעש, לאחר חיסולו של רוסטם אסלדרוב הוא הפך לאמיר השני של המדינה האסלאמית בקווקז (סניף של דאעש בקווקז). היה ידוע בכינוי **"אבו באכר"** ובשם הבדוי **"אמיר חמזאט"**.

## ביוגרפיה
עד 2010 לא היה ידוע. אבל בקיץ של אותה שנה, היה קרע בין דוקה אומרוב וכמה מפקדים באמירות הקווקז שלמעשה הוביל לפירוקה של האמירות. הודות לביוטוקאייב ואנשיו, הנהגת האמירות נותרה בידי אומארוב, וכאות תודה קיבל ביוטוקייב את הנהגת האזור הדרום-מערבי וארגון גדודי חללי גני הצדיקים. בסתיו 2010, הפך לדמות בולטת במחתרת הצ'צ'נית.

בינואר 2011 הכין אסלן ביוטוקאייב, בבסיס ההדרכה של מחבלים מתאבדים בסמוך לכפר האינגושטי עלי-יורט, את המחבל מגומד יבלוייב בן ה-20 שנשלח לבצע את הפיגוע בשדה התעופה דומודדובו. ביוטוקאייב הגן על הצעיר שהגיע ליער שישה חודשים לפני הפיגוע בבסיסו, התכונן אידאולוגית ותרופתית והכניס אותו לסמים פסיכוטרופיים חזקים. עשרה ימים לפני הפיצוץ בדומודדובו (14 בינואר 2011) צילמו דוקה אומארוב, ביוטוקאייב ומגומד יבלוייב בבסיס ההתאבדות הודעת וידאו לפני שהשלימו את "המשימה ברוסיה".

במסגרת חקירה משטרתית ומעצרי שותפיו של בוטוקאייב, החמושים העצורים, בפרט, מנהיג השודדים הנחקר ממחוז אצ'חוי-מרטן, חאסו בטאלוב, שעוכב בפברואר 2011 בתחנת הרכבת קייבסקי, אושר כי היה זה ביוטוקאייב שהכין את המחבל המתאבד מגומד יבלוייב לבצע פיצוץ בדומודדובו. גורמי הביטחון הפדרליים אמרו כי ביוטוקאייב וחבורתו הסתתרו ביער סונזה בגבול צ'צ'ניה ואינגושטיה בעמקי נהרות אסא ופורטנגה והצליחו לחמוק מחיילים פדרליים.

ב-28 במרץ 2011 דווח כי אסלן ביוטוקאייב נהרג בתקיפה אווירית של חיל האוויר הרוסי על בסיס מיליטנטי שנמצא 15 ק"מ דרומית-מערבית לכפר אלקון עלית באינגושטיה, יחד עם סגנו של אומארוב, סופיאן עבדולאייב. עם זאת, מידע זה הופרך מאוחר יותר. ביולי 2011, על פי צו של דוקו אומארוב, הוא מונה לסגנו והיה מהמשתתפים בהלווייתו של אומארוב ב-7 בספטמבר 2013.

לאחר מותו של אומארוב הוא הפך ליורשו בארגוני הטרור הצ'צ'ניים, לאחר שנשבע אמונים באפריל 2014 לאמיר החדש של אמירות הקווקז, עליסחאב קבקוב.

ב-2014 ארגן מתקפת חמושים על בירת צ'צ'ניה, גרוזני וביוני 2015, ביוטוקאייב נשבע אמונים למדינה האסלאמית ומנהיגה אבו בכר אל-בגדאדי בשם המחתרת בצ'צ'ניה.

על פי הדיווחים בשנת 2016, ייתכן ששהה בטורקיה. ב-13 ביולי של אותה שנה נכלל ברשימות הסנקציות של ארצות הברית וב-8 באוגוסט ברשימת הסנקציות של האיחוד האירופי. לאחר חיסולו של רוסטם אסלדרוב, הוא הפך למנהיג החדש של סניף המדינה האיסלאמית בצפון הקווקז.

ב-20 בינואר 2021 הודיע ראש צ'צ'ניה, רמזאן קדירוב, על חיסולו של אסלן ביוטוקאייב ואנשיו במבצע מיוחד.

## ראו גם
*קיצוניות ורדיקליזם
## הערות שוליים

קטגוריה:אישים בעימות הרוסי-צ'צ'ני
קטגוריה:פעילי טרור שנהרגו
קטגוריה:צ'צ'ניה
קטגוריה:ראשי ארגוני טרור אסלאמי
קטגוריה:רוסים שנולדו ב-1974
קטגוריה:נפטרים ב-2021
Acquainted

**Acquainted** הוא סינגל של הזמר הקנדי דה ויקנד, מתוך אלבום האולפן השני שלו, *[[Beauty Behind the Madness]]*. השיר יצא לאור ב-17 בנובמבר 2015, על ידי חברות התקליטים XO וריפבליק רקורדס, כסינגל החמישי והאחרון מתוך האלבום.

## רקע
גרסה מוקדמת של "Acquainted" המכונה "Girls Born in the 90s" הודלפה במאי 2015, לפני שעובדה מחדש לפני צאתו של האלבום.

## הרכב
השיר כתוב בסולם סול מינור עם קצב מתון של 106 פעימות לדקה בזמן משותף. השיר מתחלף בין האקורדים Gm ו-F, וקולו של דה ויקנד נע בין F3 ל-C6.

## וידאו קליפ
על פי הדיווחים, הקליפ בוים על ידי נביל אלדקרין. הפקת הקליפ החלה ב-9 בפברואר 2016. בסופו של דבר, הקליפ מעולם לא פורסם.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה-הילה
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד
קטגוריה:סינגלים בהוצאת ריפבליק רקורדס
הארד ג'סטיס (2009)

**הארד ג'סטיס (2009)** היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling . האירוע נערך ב-16 באוגוסט 2009, באולם האימפקט זון שבאורלנדו, פלורידה. האירוע היה האירוע השלישי בסדרת אירועי הארד ג'סטיס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

תשעה קרבות התנהלו באירוע. בקרב המרכזי, קורט אנגל ניצח את מאט מורגן וסטינג בקרב משולש ושמר על אליפות העולם במשקל כבד של TNA. עוד ברשימת הקרבות, קווין נאש ניצח את מיק פולי וזכה באליפות האגדות של TNA, המיין איבנט מאפיה (בוקר טי וסקוט סטיינר) ניצחו את Team 3D (בראדר ריי ובראדר דיבון) בקרב ספירות בכל מקום ושמרו על אליפות הזוגות העולמית של TNA, וסמואה ג'ו ניצח את הומיסייד וזכה באליפות ה-X דיוויז'ן של TNA. רגע בולט באירוע היה הבכורה של דיאנג'לו דינרו, שהופיע לראשונה באופן רשמי מאז שחרורו מה-WWE.

## עלילות

האירוע כלל קרבות שנבעו מעלילות מתוסרטות מתוכניות *!Impact*.

הפיוד המרכזי של האירוע היה בין קורט אנגל, סטינג, מאט מורגן על אליפות העולם במשקל כבד של TNA. במהלך פרקי התוכנית *!Impact* לקראת האירוע, מאט מורגן התמודד מול AJ סטיילס על מקום בקרב המרכזי של האירוע הארד ג'סטיס. מורגן ניצח בקרב ביניהם ואף פצע את סטיילס במהלכו. אנגל ניסה לגייס את מורגן לשורות קבוצת המיין איבנט מאפיה על מנת שידאג שחגורת האליפות תישאר בהחזקתו של אנגל בתום האירוע. סטינג הותקף על ידי אנגל וחברי קבוצת המיין איבנט מאפיה, כשהנוכחות של האחרון הסיחה את דעתו של קווין נאש ואנגל עלתה לנאש באיבוד חגורת אליפות האגדות של TNA למיק פולי עם עזרה מצידו של בובי לאשלי.

פיוד אחר היה בין מיק פולי לקווין נאש על אליפות האגדות של TNA. פולי זכה בתואר מידי נאש במהלך קרב זוגות עם התניות שנקבעו מראש אשר כלל את קורט אנגל ובובי לאשלי. פולי ונאש התווכחו ביניהם בנוגע לשאלה האם היאבקות היא כל כולה מבוססת על היאבקות או על כסף, שאלה שהובילה למחלוקת ולהתלהטות היצרים בין השניים.

יריבות נוספת שהתנהלה לקראת האירוע הייתה כאשר רוב טרי גנב את מזוודת Feast or Fired של הרננדז, הנותנת למחזיק בה חוזה על אליפות העולם במשקל כבד של TNA בכל זמן שיבחר. כתוצאה מהגניבה, הקרב ביניהם היה על ההחזקה במזוודה.

הפיוד הבולט האחרון לקראת האירוע סבב סביב אביס, ד"ר סטיבי וג'ת'רו הולידיי. ד"ר סטיבי הציע 50,000 דולר למי שיצליח לנצח את אביס. מי שנענה לאתגר היה הולידיי, שתקף את אביס בעזרת כיסא בזמן שהוא התראיין באחד מפרקי התוכנית *!Impact*.

## ביקורות

ארנולד פריוס מהאתר 411Mania העניק לאירוע ציון של 4 מתוך 10 כוכבים, שהיה נמוך בהרבה מהציון של האירוע הקודם בסדרה, שקיבל 7.6 מתוך 10 כוכבים. הקרב המרכזי על אליפות העולם במשקל כבד של TNA קיבל ציון של 1.5 מתוך 5 כוכבים, בעוד שהקרב על אליפות הזוגות של IWGP קיבל ציון של 2.5 מתוך 5 כוכבים.

## תוצאות

## קישורים חיצוניים

## הערות שוליים

קטגוריה:אירוע היאבקות מקצועית
קטגוריה:2009 בספורט
קטגוריה:2009 בארצות הברית
קרחון קונגור

**קרחון קונגור** (באנגלית: **Kongur Glacier**; בבולגרית: **ледник Конгур**) הוא קרחון באי סמית', באיי שטלנד הדרומיים, שבסמוך לאנטארקטיקה.

אורכו של הקרחון 2.7 קילומטרים.

הקרחון מנקז את המדרונות הצפון-מערביים של רכס אימאון.

הקרחון ממוקם מצפון-מזרח לקרחון דאלגופול, ומדרום-מערב לקרחון סאפארבו.

הקרחון זורם ממערב להר כריסטי, זורם לכיוון דרום-מערב ונשפך אל מעבר דרייק.

## היסטוריה
### גילוי ומיפוי הקרחון

הקרחון מופה לראשונה על ידי חוקרים בולגריים בשנת 2009.

### מקור השם

הקרחון נקרא על שם פסגת קונגור, ושמורת הטבע קונגור שברכס בלסיקה (Беласица) שבדרום-מערב בולגריה.

## לקריאה נוספת

* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים
* קרחון קונגור באתר הגאזט האנטארקטי של ממשלת אוסטרליה
* קרחון קונגור באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

קונגור
קונגור
כלא אוקרסטין

**בית המעצר אקרסצנה**, הנקרא באופן רשמי **בית המאסר הפלילי של [[משטרת מינסק]]** (בבלארוסית: **Цэнтра ізаляцыі правапарушальнікаў ГУУС Мінгарвыканкама**), הוא כלא לפני משפט בעיר מינסק שבבלארוס הידוע לשמצה כמרכז מעצר לפעילי האופוזיציה בבלארוס שנעצרו במהלך הפגנות המוניות נגד המשטר האוטוריטרי של הנשיא אלכסנדר לוקשנקו.

## שם
בית הכלא מכונה לרוב בשמו הבלתי פורמלי אוקרסטינה או **אקרסטצינה**. מקור השם בשמו של הרחוב בו הוא נמצא (הרחוב נקרא על שמו של טייס מטוס התקיפה ממלחמת העולם השנייה, גיבור ברית המועצות בוריס אוקרסטין).

## עינויים
ממוזער|מפגין מראה חבורות מעינויים במתקן, 2020.
על פי דיווחים רבים, מפגינים רבים שנעצרו במהלך ההפגנות בבלארוס בשנת 2020 עברו עינויים באוקרסטין על ידי שוטרים וסוהרי המקום.
ממוזער|בית המעצר

## אסירים מפורסמים
* מנהיגים ומשתתפי הפגנות האופוזיציה 2006, 2010 ו-2020 שנעצרו:
* סרגיי טיכאנובסקי, בעלה של סבטלנה טיכאנובסקאיה
* פאבל סיביאריניץ'
* מיקולה סטאטקביץ'
* אולדזמיר ניאקליאייב
* זמיצר דאשוויץ'
* נסטה פלאזאנקה
* אנדריי קים
* אנטולי לבדקו
* פרנאק וייצ'ורקה
* רומן פרוטסביץ'
* סופיה סאפגה

## ראו גם
* מערכת הביטחון הבלארוסית
* טירת פישצ'לאוסקי
* אמריקאנקה

## קישורים חיצוניים

## הערות שוליים

אוקרסטינה
קטגוריה:מינסק: מבנים
קטגוריה:בלארוס: צבא וביטחון
אוטו אורלנדו קורץ

**אוטו אורלנדו קורץ** (בגרמנית: **Otho Orlando Kurz**; 1 ביוני 1881, פירנצה, איטליה – 11 במאי 1933, מינכן) היה אדריכל גרמני.

## ביוגרפיה
אוטו אורלנדו קורץ נולד בפירנצה כבנו של הפסל ארווין קורץ, שעבד אצל אדולף פון הילדברנד. בשנת 1893 מונה אדולף פון הילדברנד לפרופסור באקדמיה לאמנות במינכן ומשפחתו של ארווין קורץ עברה למינכן. אוטו אורלנדו למד בתיכון במינכן. לאחר שסיים את לימודיו בתיכון למד תחילה הנדסת חשמל, אך לאחר מכן עבר לאדריכלות. לאחר שסיים את לימודי התואר הראשי עבד קורץ כמתמחה אצל פרידריך פון תירש, הנס גרסל והיינריך פון שמידט, בין היתר.

בשנת 1908 הוזמן לבנות את כנסיית הקהילה הקתולית במילברטסהופן והקים יחד עם אדוארד הרברט משרד אדריכלים שהצליח לזכות בחוזי בניין יוקרתיים רבים במינכן. בשנת 1911 מונה קורץ לפרופסור באוניברסיטה הטכנית במינכן, שם לימד ציור.

בנוסף לעבודות הבנייה שלו, תכנן קורץ גם רהיטים ואנדרטאות קבר (כולל קברו של פול הייזה בבית העלמין ביער במינכן).

קורץ נפטר ב-11 במאי 1933 מהרעלת דם שסבל בזמן הגילוח.

## קישורים חיצוניים

## הערות שוליים

קטגוריה:אדריכלים גרמנים
אוטו אורלנדו
קטגוריה:גרמנים שנולדו ב-1881
קטגוריה:גרמנים שנפטרו ב-1933
משרד החוץ ואירופה (צרפת)

**משרד החוץ ואירופה** (בצרפתית: **Ministère de l'Europe et des Affaires étrangères**) הוא משרד בממשלת צרפת, המטפל ביחסי החוץ של צרפת. מאז 1855, המטה שלה ממוקם בקה ד'אורסה 37, בסמוך לאספה הלאומית. שם הרחוב משמש לעיתים קרובות כמטונימיה למשרד. השר האחראי על המשרד אחראי מתוקף טבעו על יחסי החוץ של צרפת. בעל התפקיד הנוכחי, סטפן סז'ורנה, מונה בינואר 2024.

משרד החוץ נוצר לראשונה בשנת 1547, כאשר מזכירי המלך התמקצעו ביצירת קשר עם שכנותיה של צרפת. בשנים שלאחר מכן מונו כארבעה מזכירים במקביל שחילקו ביניהם אזורי אחריות באירופה ובעולם. תפקיד המזכירים הפך למינסטריאלי בערך בשנת 1723, והתפקיד כונה לראשונה "שר החוץ" בשנת 1791 לאחר המהפכה הצרפתית.

במשך תקופה קצרה בשנות ה-80 של המאה ה-20 כונה המשרד כ**משרד ליחסי חוץ**. החל מ-17 במאי 2017, המשרד מוגדר כ**משרד לאירופה וליחסי החוץ**.

## מדיניות החוץ הצרפתית
לאחר מלחמת העולם השנייה הוקמה מחדש צרפת תחת שלטונו של שארל דה-גול. צרפת של דה גול פעלה לחסום את ההשפעה האמריקאית והבריטית על הקהילה האירופית. מאז 1945 צרפת נחשבת חברה מייסדת באומות המאוחדות, ארגון המדינות המתועשות (G7),פורום הכלכלות הגדולות בעולם (G20), בנאט"ו ובקהילת הפחם והפלדה האירופית (קודמתו של האיחוד האירופי). בעלת הברית העיקרית שלה מאז 1945 היא גרמניה. כחברה מרכזית באו"ם, צרפת מאיישת את אחד המושבים הקבועים במועצת הביטחון של האומות המאוחדות, והיא חברה ברוב הסוכנויות המיוחדות של הארגון.

צרפת היא גם חברה מייסדת של איחוד מדינות הים התיכון ולה פרנקופוני, וממלאת תפקיד מפתח, הן בעניינים אזוריים והן ברמה הבינלאומית.

## המרכז לניתוח, חיזוי ואסטרטגיה (CAPS)
הוא גוף ממשלתי צרפתי שנוסד בשנת 2003 וממוקם במשרד החוץ של צרפת. המרכז עוסק בניתוחים אסטרטגיים ותחזיות בתחומים של מדיניות חוץ וביטחונית, ומספק לממשלה הצרפתית הערכות לגבי מגמות גלובליות, סיכונים ואיומים עתידיים. CAPS עוסק בנושאים כגון אסטרטגיה ביטחונית, תחזיות כלכליות, קונפליקטים אזוריים ופוליטיקה בינלאומית, ומספק דוחות ומחקרים שמסייעים למקבלי ההחלטות בעיצוב מדיניות ארוכת טווח. המוסד פועל תחת משרד החוץ הצרפתי וממלא תפקיד מרכזי במתן ייעוץ אסטרטגי למובילי המדיניות במדינה.

## המרכז לתמיכת משברים (CDCS)
תפקיד המרכז הוא לנהל ולהגיב למשברים בינלאומיים, במיוחד במצבים של סכסוכים, אסונות טבע או חירום אחר בחו"ל. המרכז אחראי על הגנה על אזרחים צרפתים במצוקה, ומבצע חילוצים ופינוי אזרחים במקרה הצורך. בנוסף, ה-CDCS מתאם את הסיוע ההומניטרי הדחוף שמספקת ממשלת צרפת, ומסייע לאוכלוסיות המקומיות שנפגעות מהמשבר, בשיתוף פעולה עם ארגונים בינלאומיים וגורמים הומניטריים. המרכז ממלא תפקיד מרכזי בניהול משברים וביישום מדיניות החוץ של צרפת בתחום הביטחון והסיוע ההומניטרי.

## קישורים חיצוניים

*  

## הערות שוליים

*
צרפת
חוץ ואירופה
קטגוריה:צרפת: יחסי חוץ
המשרד למושבות שמעבר לים (צרפת)

**המשרד למושבות שמעבר לים** (בצרפתית: **Ministère des Outre-mer**) הוא משרד של ממשלת צרפת, האחראי על הפיקוח על שטחי צרפת שמעבר לים. במשרד עובדים כ-5,500 איש ותקציבו עומד על כ-2.6 מיליארד אירו. מטה המשרד ממוקם ברובע השביעי של פריז.

במקור המשרד היה חלק ממשרד חיל הים כמזכירות ייחודית. המחלקה הפכה למשרד רשמי ב-20 במרץ 1894 כמשרד המושבות (בצרפתית: "Ministère des Colonies"), על פי נוהלי ממשלתו של ז'אן קזימיר-פרייה.

על פי צו מ-26 בינואר 1946, עודכן שמו לשם הנוכחי.

## קישורים חיצוניים

* 

## הערות שוליים

קטגוריה:צרפת מעבר לים
מושבות שמעבר לים
משרד המשפטים (צרפת)

**משרד המשפטים** (בצרפתית: **Ministère de la Justice**) הוא משרד של ממשלת צרפת, המכונה בצרפתית גם "". בראש המשרד עומד שר המשפטים, המכונה גם כ"שומר החותמות". מטה המשרד ממוקם ברובע הראשון של פריז. בשנת 2016 הועסקו במשרד כ-81,000 איש, ותקציבו היה כ-7.3 מיליון אירו.

## ארגון
* שר המשפטים: שר המשפטים הנוכחי הוא אריק דופונד-מורטי מאז יולי 2020.
* מנהלת שירותי השיפוט (המכונה DSJ) אחראי על בתי המשפט האזרחיים. ה-DSJ מנסח טקסטים משפטיים ומספק את חוות דעתו על חוקים הנוסחים ותקנות הנוגעות לבתי המשפט.
* המנהל לענייני אזרחים וחותמות (DACS)
* מנהלת העניינים הפליליים והחנינות (DACG) מפעיל את סמכויות משרד המשפטים בפלילים
* מנהלת מינהל בתי הסוהר (DAP) עוסק בכליאה במדינה.
* המנהל להגנת הנוער השיפוטי (DPJJ) עוסק בעניינים המשפטיים הקשורים לנוער.
* הפיקוח הכללי של שירותי המשפט (IGSJ) ממונה על פיקוח שאר המחלקות במשרד.
* המזכירות הכללית מסייע לשר המשפטים בהנהלת המשרד ומעניק תמיכה כללית לשאר מחלקות המשרד.
* הסוכנות הצרפתית למאבק בשחיתות, הוקם בשנת 2016

## קישורים חיצוניים

* 

*
קטגוריה:ארגוני כליאה
צרפת
משפטים
משרד החקלאות (צרפת)

**משרד החקלאות, המזון והייעור** (בצרפתית: **Ministère de l'agriculture, de l'agrontaire et de la forêt**) הוא משרד בממשלת צרפת המופקד על רגולציה ומדיניות בתחום החקלאות, המזון והייעור.

מטה המשרד נמצא במלון דה וילרו, ברחוב דה ורן 78 ב, בסמוך למלון מטיניון.

עד 21 ביוני 2012, המשרד כונה **משרד החקלאות, המזון, הדיג, ענייני הכפר והתכנון המרחבי**.

המשרד מפקח על יישום מדיניות בחקלאות, מזון (בדגש על בטיחות בריאותית), החקלאות הימית והיערות במדינה. בנוסף על כך, המשרד עוסק בחינוך החקלאי.

## קישורים חיצוניים

* 

## הערות שוליים

*
צרפת
קטגוריה:צרפת: חקלאות
חקלאות
המשרד להשכלה גבוהה, מחקר וחדשנות (צרפת)

**המשרד להשכלה גבוהה, מחקר וחדשנות** (בצרפתית: ****) הוא משרד בממשלת צרפת המפקח על חינוך ומחקר ברמה האוניברסיטאית אשר הוקם ביוני 1974. מטה המשרד נמצא ברובע החמישי של פריז. שרת ההשכלה הגבוהה הנוכחית היא סילבי רטיו המכהנת מאז מאי 2022.

## קישורים חיצוניים
*  

קטגוריה:צרפת: חינוך
צרפת
ה
צרפת
קטגוריה:צרפת: מדע וטכנולוגיה
משרד התרבות (צרפת)

**משרד התרבות** (בצרפתית: **Ministère de la Culture**) הוא משרד בממשלת צרפת הממונה על פיתוח התרבות במדינה ולשמור על הזהות הצרפתית באמצעות קידום והגנה על האמנויות (חזותית, פלסטית, תיאטרלית, מוזיקלית, מחולית, אדריכלית, ספרותית, טלוויזית וקולנועית) על אדמת המדינה ומחוצה לה. בין השאר המשרד אחראי על המוזיאונים הלאומיים בצרפת. תקציבו מוקדש בעיקר לניהול הארכיון הלאומי (שמפוזר בשישה אתרים לאומיים ומאה מתקני אחסון מבוזרים) ולמרכזי התרבות האזוריים.

המטה הראשי של המשרד נמצא בפאלה רויאל ברובע הראשון של פריז ברחוב דה ואלואה. בראשו עומדת שרת התרבות וחברת הקבינט. השרה הנוכחית היא רימא עבדול-מלכ שמכהנת מאז מאי 2022.

## היסטוריה
משרד התרבות המודרני נוסד בידי שארל דה גול בשנת 1959 והשר הראשון היה הסופר אנדרה מאלרו. מלרו היה אחראי למימוש רעיון "הזכות לתרבות", רעיון ששולב בחוקה של צרפת ובההכרזה לכל באי עולם בדבר זכויות האדם. לשם כך מלרו הקים מרכזי תרבות אזוריים רבים ברחבי צרפת ונתן חסות באופן פעיל לאמנויות. הטעם האמנותי של מאלרו כלל את האמנות המודרנית ואת האוונגרד, אך בסך הכל הוא נשאר שמרני.ממוזער|אחד מששת אתרי הארכיון הלאומי של צרפת המופעלים על ידי משרד התרבות בפיירפיט-סור-סן
תחת הנשיא פרנסואה מיטראן כיהן שר התרבות ז'אק לאנג. לאנג תמך גם בתרבות פופולרית, שכללה ג'אז, רוקנרול, מוזיקת היפ הופ, גרפיטי, סרטי הנפשה, ספרי קומיקס, אופנה ואוכל. לאנג נודע באמירה כי "économie et culture, même combat" ("כלכלה ותרבות: זה אותו מאבק"). בנוסף ליצירת "חג המוזיקה", לאנג פיקח על בניית הספרייה הלאומית של צרפת, מוזיאון הלובר החדש, המכון הערבי העולמי, מוזיאון ד'אורסה, האופרה בסטיליה, גרנד ארש ומבנים בפארק דה לה וילט.

בתקופת השר ז'אק טובון נחקקו חוקים לשמירה על השפה הצרפתית, הן בפרסומות (כל המודעות חייבות לכלול תרגום לצרפתית) והן ברדיו (35% שירים בתחנות רדיו צרפתיות חייבים להיות בצרפתית).

## פעילויות
משרד התרבות מארגן או מממן מספר אירועי תרבות, ובהם חג המוזיקה ופסטיבל אביניון. המשרד נותן חסות לפעילות של המרכז הלאומי למחול של צרפת.

## קישורים חיצוניים

*  

## הערות שוליים

*
תרבות
קטגוריה:צרפת: תרבות
יחסי קוריאה הצפונית – תאילנד

**יחסי קוריאה הצפונית–תאילנד** הם היחסים הדיפלומטיים הרשמיים שבין **[[קוריאה הצפונית|הרפובליקה הדמוקרטית העממית של קוריאה]]** לבין **[[תאילנד|ממלכת תאילנד]]**.

## היסטוריה
היחסים בין תאילנד לצפון קוריאה החלו בשנת 1972 כחילופי קשרים בלתי פורמליים בתחום המסחר והספורט. מאוחר יותר בשנת 1974 הביעה צפון קוריאה עניין בכינון יחסים דיפלומטיים עם תאילנד ללא שום תנאים בכלל.

ב-8 במאי 1975, תאילנד וצפון קוריאה כוננו יחסים דיפלומטיים זו עם זו. שגריר צפון קוריאה בבורמה הוסמך גם עבור תאילנד, ושגריר תאילנד בבייג'ינג, סין הוסמך גם עבור קוריאה הצפונית.

ב-15 במרץ 1991 שדרגה צפון קוריאה את משרד נציגות הסחר שלה בבנגקוק (הוקם ב-25 בדצמבר 1979) למעמד שגרירות אך הרשויות התאילנדיות טרם פתחו שגרירות בפיונגיאנג.

## שיתוף פעולה במסחר והשקעות
השרים של שתי המדינות משתתפים בוועדת הסחר המשותפת (JTC) לקידום יחסי סחר ושיתוף פעולה ביניהן.

בשנת 2005 הסחר בין המדינות הסתכם ב-13,695.9 מיליון בהט, עם שווי יבוא של 5,357.2 מיליון בהט, ערך יצוא 8,338.7 מיליון בהט.
המוצרים המיובאים מתאילנד הם נורות חשמל, גומי, מתגי לוחות בקרה, מחשבים, ציוד ורכיבים, מוצרי פלסטיק, סיבי נחושת ועוד.
המוצרים המיוצאים תאילנד כוללים כימיקלים, ברזל, פלדה ומוצרי מחשב, ציוד ורכיבים עפרות מתכת אחרות, מכונות ורכיבים ועוד.

## שיתוף פעולה צבאי
תאילנד וצפון קוריאה עדיין לא קיימו ביניהן שום שיתוף פעולה צבאי רשמי. אך שני הצדדים היו בקשר אחד עם השני, כאשר שר ההגנה של צפון קוריאה מרשל או ג'ין-אוו ביקר בתאילנד בדצמבר 1990, ובין 18–21 באוגוסט 1993 ביקר הגנרל וויצ'יט סוקמאק, שר ההגנה של תאילנד, בצפון קוריאה.

## נציגויות דיפלומטיות
* תאילנד מיוצגת בקוריאה הצפונית באמצעות שגרירותה בבייג'ינג, סין.
* קוריאה הצפונית מחזיקה בתאילנד שגרירות בבנגקוק.

## הערות שוליים

קטגוריה:ערכים ללא קטגוריות פיזיות - יחסי חוץ
בלגיה באירוויזיון 1958

**[[בלגיה באירוויזיון|בלגיה]] ב[[אירוויזיון 1958]]** השתתפה עם השיר "Ma petite chatte" שבוצע על ידי הזמר הבלגי, פוד לקלרק.

## לפני האירוויזיון
בשנת 1958 רשות השידור הבלגית הקימה את הקדם הבלגי לאירוויזיון 1958, "Eurovision de la Chanson". הקדם מנה עשרה מתמודדים שמתוכם נבחר הזוכה. לקלרק זכה בקדם עם השיר "Ma petite chatte" ונבחר לייצג את ארצו באירוויזיון.

## אירוויזיון
בלגיה שובצה שביעית בסדר ההופעות, לפני גרמניה ואחרי דנמרק. בלגיה זכתה במקום החמישי עם שמונה נקודות.

### נקודות שהוענקו לבלגיה

### נקודות שהוענקו משוודיה

## הערות שוליים

קטגוריה:בלגיה באירוויזיון
קטגוריה:מדינות באירוויזיון 1958
יחסי אוקראינה–תאילנד

**יחסי אוקראינה–תאילנד** הם היחסים הדיפלומטיים הרשמיים שבין **[[אוקראינה]]** לבין **[[תאילנד|ממלכת תאילנד]]**.

## היסטוריה
ממלכת תאילנד הכירה בעצמאות אוקראינה ב-26 בדצמבר 1991. ב-6 במאי 1992 התקיימו חילופי אמנות בין משרד החוץ של אוקראינה לבין שגרירות ממלכת תאילנד במוסקבה, מה שהוביל לכינון יחסים דיפלומטיים בין המדינות.

בשנת 2000 הוסמך שגריר אוקראינה בהאנוי, וייטנאם גם עבור תאילנד, ובמרץ 2004 נפתחה שגרירות אוקראינה בבנגקוק.

ב-5 ביוני 2017 ביקר שר החוץ האוקראיני פאבל קלימקין בתאילנד, ונפגש עם מקבילו התאילנדי דון פרמודווין, שר לענייני חוץ של ממלכת תאילנד.

## יחסים כלכליים
השוק התאילנדי נותר השוק החשוב ביותר בדרום מזרח אסיה עבור היצוא האוקראיני, במיוחד של מוצרים חקלאיים. בפרט, בשנים האחרונות אוקראינה הייתה היבואנית העיקרית של חיטה לתאילנד, והיא מהווה יותר מ-40% מכלל החיטה המיובאת לממלכה. יצוא התבואה המקומית לתאילנד בשנת 2015 הגיע ל-1.3 מיליון טון, ובשנת 2016 ל-1.9 מיליון טון. לכן משקיעים תאילנדים מגלים עניין רב בהשקעה במגזר התעשייתי החקלאי של כלכלת אוקראינה.

בשנת 2011 נחתם חוזה של 240 מיליון דולר בין אוקראינה לתאילנד. לאספקת טנקים אוקראינים OBT "אופלו". באפריל 2012 החל מפעל מלישב בחרקוב ביישום החוזה.

ב-17 במאי 2017, במסגרת התערוכה הבינלאומית ה-11 SUBCON THAILAND 2017, שהיא התערוכה הגדולה ביותר של סחורות תעשייתיות ב-ASEAN (איגוד אומות דרום-מזרח אסיה), קיימה שגרירות אוקראינה יחד עם הסוכנות הממלכתית לגיאו-אינפורמטיקה וטכנולוגיית חלל של תאילנד יום עיון בנושא "שיתוף פעולה אוקראינה על עתיד התעשייה האווירית בתאילנד." מטרת הסמינר היא להעלות את המודעות של יזמים תאילנדים, פוליטיקאים, מהנדסים וסטודנטים מאוניברסיטאות טכניות לפוטנציאל של אוקראינה ולפתח מנגנונים אפשריים לשיתוף פעולה בין שתי המדינות. כמו כן, במהלך תערוכת SUBCON THAILAND 2017 ארגנו השגרירות והסוכנות הממלכתית לפיתוח גיאואינפורמטיקה וטכנולוגיית חלל בתאילנד דוכן המוקדש, כולל תעשיות התעופה והחלל האוקראיניות.

## שיתוף פעולה
תאילנד היא שותפה ותיקה של אוקראינה בתחומים רבים, בעיקר ביטחון וסחר וכלכלי. יש לציין כי הצד האוקראיני, הרואה את התועלת ההדדית ואת סיכויי היחסים עם תאילנד, מבקש להביא אותם לרמה גבוהה יותר ולהעמיק בתנאים נוחים לשני הצדדים.

## נציגויות דיפלומטיות
* תאילנד מחזיקה באוקראינה קונסוליית כבוד בקייב.
* אוקראינה מחזיקה בתאילנד שגרירות בבנגקוק.

## הערות שוליים

קטגוריה:ערכים ללא קטגוריות פיזיות - יחסי חוץ
משרד העבודה והתעסוקה (צרפת)

**משרד העבודה והתעסוקה** (בצרפתית: ****), המכונה גם **משרד העבודה**, הוא משרד בממשלת צרפת. המשרד אחראי על התעסוקה, על חוקי העבודה ועל שילובם של עובדים זרים במדינה.

השר הנוכחי הוא אוליבייה דוסופ, שמונה ב-2022.

המשרד נוצר כמשרד העבודה בשנת 1906. בתחילה עסק המשרד בביטוח הלאומי, ואז החל לפקד גם על עולם העבודה.

לאחר מלחמת העולם השנייה, שונה שם התפקיד ל"משרד לעניינים חברתיים". המשרד שונה למתכונתו הנוכחית בשנת 1981 בזמן נשיאותו של פרנסואה מיטראן. זאת כתוצאה מהמצב הכלכלי של צרפת באותן השנים ועל מנת לפקח על נושאי הדרה חברתית, אבטלה, גזענות, סקסיזם וצדק חברתי.

מקום מושבו של המשרד הוא מלון שאטלט, ארמון נאו-קלאסי מהמאה ה-18 הממוקם ברובע השביעי של פריז.

## לקריאה נוספת

* 
* 


## קישורים חיצוניים
* 

## הערות שוליים

עבודה
קטגוריה:יחסי עבודה
משרד החינוך, המדע והמחקר (אוסטריה)

**משרד החינוך, המדע והמחקר** (בגרמנית: Das **Bundesministerium für Bildung, Wissenschaft und Forschung**, בעבר היה ידוע כ־**Unterrichtsministerium**, בראשי תיבות: **BMBWF**) הוא משרד ממשלתי באוסטריה הממונה על בתי הספר, האוניברסיטאות, וטיפוח האומנויות. המשרד אחראי על כל הנושאים הנוגעים לחינוך ציבורי, לרבות חינוך כללי, מכללות מקצועיות, חינוך למבוגרים, מחקר חינוכי והאוניברסיטאות הפדגוגיות.

שר החינוך הנוכחי הוא היינץ פאסמן.

## היסטוריה
המשרד הוקם לראשונה בשנת 1848 בעקבות תהליכי תיעוש ומודרניזציה בחברה האוסטרית. בתחילה כמשרד בתי הספר הציבוריים ("Ministerium für öffentlichen Unterricht"). בשנים שלאחר מכן כונה המשרד "משרד התרבות והחינוך" וכלל גם ענייני דת. בשנים הראשונות של הרפובליקה האוסטרית הראשונה המשרד מוזג ל"משרד הפנים והחינוך", עד שחזר לתבניתו המקורית בשנת 1923. הקנצלר ברונו קרייסקי בנה את המשרד מחדש בשנת 1971, ויצר את משרד המדע והמחקר. בשנים 2000–2007 המשרדים אוחדו שוב ויצרו את "משרד החינוך, המדע והתרבות".

בשנת 2007 הופרד משרד המדע וכך נוצר משרד החינוך כפי שהוא המפעיל גם תוכנית תרבות רבות ובהן הספרייה הלאומית האוסטרית והפילהרמונית של וינה.

## קישורים חיצוניים

*  

אוסטריה
אוסטריה
קטגוריה:ממשלת אוסטריה
קטגוריה:אוסטריה: חינוך
קטגוריה:אוסטריה: מדע וטכנולוגיה
עתידים מדיקל סנטר

**עתידים מדיקל סנטר** הוא מרכז רפואי הממוקם ברמת החייל שבצפון תל אביב ושייך לקבוצת "עיניים - דנאל". המרכז מפעיל כשישה חדרי ניתוח ועובדים בו כ-100 איש. המרכז הרפואי מתמקד במתן שירותי כירורגיה, אורולוגיה, גינקולוגיה, ניתוחים פלסטיים ורפואת שיניים. המרכז מיועד לטפל בפרוצדורות ניתוחיות שאינן כרוכות באשפוז של יותר מ-23 שעות.
## היסטוריה
המרכז הוקם על ידי ד"ר שמואל לוינגר וד"ר רונית לוינגר. מנהל המרכז הוא ד"ר עמי הירש. המרכז הרפואי עובד עם כלל קופות החולים (מלבד מכבי) וכן עם מספר מחברות הביטוח.

ב-2022 הוציא משרד הבריאות צו סגירה לעתידים מדיקל סנטר לאחר שבביקורת פתע שבוצעה על ידי המשרד, נמצא כי מתחם הניתוחים החדש שהוקם במקום פועל ללא רישיון וכי במתחם הישן, נמצאו ליקויים רבים. לאחר שתוקנו הליקויים במתחם הישן, הוא נפתח מחדש בהסכמת משרד הבריאות.

## ראו גם
* בית החולים מרב

## קישורים חיצוניים
* 

## הערות שוליים

קטגוריה:רפואה פרטית בישראל